**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr), email: **info@eakp.gr**

 Λαμία 17 Μαΐου 2022

ΑΝΑΚΟΙΝΩΣΗ - ΔΕΛΤΙΟ ΤΥΠΟΥ

“ Η εκλογική ενίσχυση της ΕΑΚΠ σε ψήφους , ποσοστά και έδρες ελπιδοφόρο μήνυμα για τους πυροσβέστες“

Η Ενωτική Αγωνιστική Κίνηση Πυροσβεστών ευχαριστεί ιδιαίτερα όλους όσους αναγνώρισαν την αγωνιστικότητά της και **στήριξαν το ψηφοδέλτιο της** και απευθύνει αγωνιστικό χαιρετισμό και προς όλους τους συναδέλφους μέλη της Ε.Υ.Π.Σ. ΣΤΕΡΕΑΣ ΕΛΛΑΔΑΣ.

Σύσσωμο το αγωνιστικό ψηφοδέλτιο της Ε.Α.Κ.Π. σαν μία γροθιά προσπερνώντας πιέσεις και εκβιαστικά διλήμματα έδωσε την μάχη για να επιτευχθεί το θετικό αποτέλεσμα για την παράταξη μας.

Η εκλογική άνοδος της ΕΑΚΠ δεν ήλθε από το πουθενά. Είναι καρπός των πολύχρονων αγώνων της για τα δίκια των εργαζόμενων και την πυροπροστασία της χώρας.

**Παρότι υπήρχαν μία σειρά αρνητικοί παράγοντες όπως :**

Ο αρνητικός συσχετισμός των δυνάμεων του κυβερνητικού συνδικαλισμού. Η ασφυκτική πίεση που δέχτηκαν οι συνάδελφοι από τους μηχανισμούς τους για να μην στηρίξουν την Ε.Α.Κ.Π.. Καθώς και η δημιουργία μίας ακόμη παράταξης στην βάση των διαπροσωπικών αντιθέσεων που υπάρχουν στις τάξεις της Δ.Α.Κ.Υ.Π.Σ. , η **Α.Π.Π.Σ.Ε.** , που λειτούργησε ως κυματοθραύστης της αγανάκτησης των συναδέλφων από την πλήρη αδράνεια της μητρικής ΔΑΚΥΠΣ, αλλά και ανάχωμα προς την ΕΑΚΠ, η παράταξη μας ήταν η μόνη από τις προυπάρχουσες παρατάξεις όπως η Δ.Α.Κ.Υ.Π.Σ. και η Α.Ε.Π.Π. , που παρουσίασε αύξηση:

- Των ψήφων της κατά 62,50 % με συν 25 ψήφους φθάνοντας στους 65 από 40.

- Του ποσοστού της κατά **3,77%** φθάνοντας στο **13,44%** από **9,57%** **.**

- Των αντιπροσώπων της στην Π.Ο.Ε.Υ.Π.Σ. , εκλέγοντας τρείς (3 ) αντιπροσώπους από δύο ( 2 ) που είχε στο προηγούμενο συνέδριο.

Ενώ αντιθέτως οι άλλες δύο παρατάξεις παρότι υπήρχε αύξηση εγγεγραμμένων και πρωτόγνωρο ποσοστό συμμετοχής που άγγιξε το 94% είχαν μείωση σε ψήφους , ποσοστά και έδρες ! ( βλ. σχετικό συγκριτικό πίνακα στην 3η σελίδα )

* **Η Α.Ε.Π.Π.**: Παρουσίασε μια **μείωση** **41** ψήφων ή κατά **44,08 %** . Μείωση ποσοστού κατά **11,57%**. Μείωση κατά μία ( **1** ) έδρα στο Δ.Σ. και κατά δύο ( **2** ) αντιπροσώπους για το Συνέδριο καθιστώντας την **4**η δύναμη.
* **Η Δ.Α.Κ.Υ.Π.Σ.:** Παρουσίασε μία **μείωση 19** ψήφων ή κατά **6,73%** . Μείωση ποσοστού κατά **13,25 %** . Μείωση κατά μία ( **1** ) έδρα στο Δ.Σ. και κατά δύο ( **2** ) αντιπροσώπους για το Συνέδριο.

Όσον αφορά την **Α.Π.Π.Σ.Ε.** την **4**η νέα παράταξη που δημιουργήθηκε με πρωτοβουλία του πρώην αντιπροέδρου στα πλαίσια του διαπροσωπικού ανταγωνισμού που υπήρχε με τον Προέδρο, συσπείρωσε στο ψηφοδέλτιο της δυσαρεστημένους της ΔΑΚΥΠΣ , και ορισμένα παλιά μέλη της ΠΑΣΚ. Π. και της Α.Ε.Π.Π.

Γενικότερα όμως το αποτέλεσμα των εκλογών δεν κρίνεται θετικό για τους εργαζόμενους, γιατί παραμένουν ισχυρές εκείνες οι δυνάμεις που έχουν συμβάλλει συνειδητά στην αρνητικήκατάσταση που βιώνουμε όλοι καθημερινά κυρίως και μετά την ψήφιση του Ν.4662/20.

 Δυστυχώς πολύ σύντομα θα το αντιληφθούν για ακόμη μία φορά οι συνάδελφοι στην περιφέρειά μας, με τις εξελίξεις που θα φέρει η πλήρης εφαρμογή των αντεργατικών - αντιλαϊκών πολιτικών που έχουν σχεδιαστεί διαχρονικά από όλες τις κυβερνήσεις για τον Π.Σ και την πολιτική προστασία γενικότερα.

Αυτές οι δυνάμεις συνεχίζουν ακόμα και σήμερα να δίνουν χέρι βοηθείας με την στάση τους, στους σχεδιασμούς και της σημερινής κυβέρνησης με την πορεία που ακολουθούν. Όλες οι παρατάξεις του κυβερνητικού συνδικαλισμού άσκησαν μεγάλη πίεση στους συναδέλφους τις τελευταίες μέρες με κάθε τρόπο και κυρίως στοχεύοντας όσους ήξεραν ότι έβλεπαν με θετικό μάτι την ΕΑΚΠ.

Είτε το θέλουν όμως είτε όχι, όσο και να προσπαθούν **οι παλιοί και νέοι αβανταδόροι των αντεργατικών πολιτικών,** **η Ε.Α.Κ.Π. έχει βαθιές ρίζες στην συνείδηση των συναδέλφων της περιφέρειας μας αλλά και πανελλαδικά**, γιατί από όποια θέση και να κατείχαν τα στελέχη της στο Δ.Σ. της Ένωσης, έδιναν με αποφασιστικότητα και πυγμή την μάχη για την προστασία των εργασιακών δικαιωμάτων των συναδέλφων με την δράση και την στάση τους.

Είναι ν**ωπές** οι μνήμες των αγωνιστικών κινητοποιήσεων κατά της ψήφισης του Ν.4662/20 που έδωσε μόνη της η Ε.Α.Κ.Π. και το γεγονός ότι επιβεβαιώθηκε πλήρως για ότι είχε προειδοποιήσει τους πυροσβέστες για την κατάληξη των εργασιακών δικαιωμάτων και τον ελληνικό λαό για την περαιτέρω αποσάθρωση της πυροπροστασίας της χώρας όπως αποδείχθηκε με τον πιο τραγικό τρόπο την περυσινή αντιπυρική περίοδο.

Η ανάδειξη της Ε.Α.Κ.Π. σε τρίτη δύναμη μας υποχρεώνει να δουλέψουμε με μεγαλύτερο πείσμα και αποφασιστικότητα.

Η επόμενη μέρα ήρθε και προβάλει μπροστά μαςμε όλα εκείνα τα προβλήματα που περιμένουν την λύση τους. Σήμερα στους περισσότερους εργασιακούς χώρους **ο αγωνιστικός συνδικαλισμός βρίσκετε σε λήθαργο,** τα στελέχη μας και στην περιφέρεια μας, με τις όποιες δυνάμεις διαθέτει, δίνει καθημερινά τον αγώνα για την προστασία των εργασιακών δικαιωμάτων και την διασφάλιση των συνθηκών εργασίας.

Οι δυναμικές κινητοποιήσεις, οι παραστάσεις διαμαρτυρίας οι καταγγελίες που στην ουσία είναι εργαλεία που θα έπρεπε να χρησιμοποιεί το σωματείο μας για να ασκηθεί πίεση τόσο στην φυσική όσο και στην πολιτική ηγεσία για τα σοβαρά θέματα που κάνουν την ζωή των εργαζομένων δύσκολη, έχουν αντικατασταθεί από τα τηλεφωνήματα, τις επισκέψεις σε βουλευτές και περιφερειάρχες, και τις ρουσφετολογικές τακτικές απέναντι στους συνάδελφους.

Στόχος της Ε.Α.Κ.Π. είναι η ποιοτική αναβάθμισή του επαγγέλματός μας σε όλα τα επίπεδα μέσα από την ριζική αναδιοργάνωση και την ανάκτηση όλων των απωλειών από την αντιλαϊκή πολιτική, που εφάρμοσαν όλες οι κυβερνήσεις το προηγούμενο διάστημα. Ωστόσο το θετικό αποτέλεσμα της ΕΑΚΠ μένει παρακαταθήκη για το επόμενο διάστημα και θα αποτελεί το έναυσμα για την αντεπίθεση και την ανατροπή των αντεργατικών νόμων που έχουν κάνει την ζωή μας μια κόλαση.

Δεσμευόμαστε ότι με όλες μας τις δυνάμεις θα παλέψουμε και θα είμαστε σκληροί με όποιους θα υπονομεύσουν τα συμφέροντα των πυροσβεστών και θα αδρανούν στις υποχρεώσεις τους.

Ακολουθεί πίνακας με την ανάλυση για τα ΑΠΟΤΕΛΕΣΜΑΤΑ ΤΗΣ ΕΚΛΟΓΙΚΉΣ ΑΝΑΜΕΤΡΗΣ ΣΕ ΣΥΓΚΡΙΣΗ ΜΕ ΤΟ 2019.

|  |
| --- |
| **Συγκριτικά αποτελέσματα εκλογών 2019 – 2022στην Ε.Υ.Π.Σ. Περιφέρειας Στερεάς Ελλάδας**  |
|  | **Εκλογές 2022** |  **Εκλογές 2019**  | **Διαφορές** |
|  |  |  | **ΕΔΡΕΣ** |  |  |  **ΕΔΡΕΣ**  |  Στους Ψήφους  | Στα ποσοστά |  Στις έδρες  |
|  | Ψήφοι | Ποσοσ. | Δ.Σ.  | ΠΟΕΥΠΣ | Εξελεγ. | Ψήφοι | Ποσοσ | Δ.Σ.  | ΠΟΕΥΠΣ | Εξελεγ. | Σε Αριθ. | Σε Ποσοστό |
| Στο Δ.Σ. | ΣτηνΠΟΕΥΠΣ  | ΣτηνΕξελεγκ.  |
| Εγγεγραμμένοι | **518** |  | **496** |  | + 53 |  |  |  |  |  |
| Ψήφισαν  | **487** | **94,01%** |  **9** |  **19** |  **3** | **418** | 84,27% |  **9** |  **18** |  **3** | **+ 69** |  |  **+9,74%** |  **-** |  **+ 1** |  **-** |
| Άκυρα  | 1 | 0,20% |  |  |  | 3 |  0,71% |  |  |  |  - 2 |   |  -0,51% |  |  |  |
| Λευκά  | 4 | 0,82% |  |  |  | - |  - |  |  |  |  + 4 |  | + 0,82% |  |  |  |
| **ΕΑΚΠ**  | **65** | **13,34%** |  **1** |  **3** |  **-** | **40** |  **9,57%** |  **1** |  **2** |  **-** | **+25** | **+62,50%** | **+ 3,77%** |  **-** |  **+ 1** |  **-** |
| ΔΑΚΥΠΣ  | 264 | 54,21% |  5 |  10 |  2 | 282 | 67,46% |  6 |  12 |  2 | - 19 | - 6,73% | -13,25% |  - 1 |  - 2 |  - |
| ΑΕΠΠ | 52 | 10,67% |  1 |  2 |  - | 93 | 22,24% |  2 |  4 |  1 | - 41 | -44,08 % | -11,57% |  - 1 |  - 2 |  - 1 |
| ΑΠΠΣΕ  | 101 | 20,73% |  2 |  4 |  1 | - |  |  - |  - |  -  |   |   |  |   |   |   |

ΣΥΝΑΔΕΛΦΟΙ ΣΥΣΠΕΙΡΩΘΕΙΤΕ ΣΤΗΝ Ε.Α.Κ.Π.

ΣΤΗΝ ΜΟΝΑΔΙΚΗ ΠΑΡΑΤΑΞΗ ΠΟΥ ΕΚΠΡΟΣΩΠΕΙ ΤΟΝ ΑΓΩΝΙΣΤΙΚΟ ΣΥΝΔΙΚΑΛΙΣΜΟ

ΔΙΝΟΥΜΕ ΤΗΝ ΜΑΧΗ ΓΙΑ ΤΗΝ ΠΡΟΣΤΑΣΊΑ ΤΩΝ ΕΡΓΑΣΙΑΚΏΝ ΜΑΣ ΔΙΚΑΙΩΜΑΤΩΝ

ΓΙΑ ΤΗΝ ΑΝΑΒΑΘΜΙΣΗ ΤΗΣ ΠΥΡΟΠΡΟΣΤΑΣΙΑΣ ΤΗΣ ΧΩΡΑΣ

Η ΔΙΚΗ ΣΑΣ ΣΥΜΜΕΤΟΧΗ ΔΕΝ ΠΡΕΠΕΙ ΝΑ ΣΤΑΜΑΤΗΣΕΙ ΕΔΩ

ΤΩΡΑ ΠΡΕΠΕΙ ΝΑ ΓΙΝΕΤΕ ΠΙΟ ΕΝΕΡΓΟΙ & ΠΙΟ ΜΑΧΗΤΙΚΟΙ

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**